
Indledning

Semco leverer teknologi til offshore transformerstationer, hvor en driftssikker nødstrømsforsyning er afgørende. I dette forløb tager I udgangspunkt i et behov for 50 kW nødstrøm i mindst 18 timer. Udfordringen er at undersøge, hvordan alternative energiteknologier kan reducere brugen af diesel uden at gå på kompromis med driftssikkerheden. For at vurdere teknologiernes potentiale arbejder I med energiomsætning, effekt og nyttevirkning.

I de fire øvelser arbejder I med tre forskellige måder at omdanne vedvarende energi til elektrisk energi på samt en teknologi til energilagring.

De enkelte afsnit er bygget op med:

· Teori
· Generel forsøgsopstilling
· Sikkerhed
· Undersøgelser
· Diskussion
· Kilder.

Lysets effekttæthed (intensitet)
Intensiteten Φ er den lyseffekt, der rammer en flade, pr. areal. Den måles i W/m². Solen udsender lige meget lys i alle retninger, så i afstanden r fordeles Solens samlede effekt PSOL = 3,9 · 10²⁶ W over en kugleflade med arealet:

Solens effekttæthed er derfor:



Det er effekttætheden, når sollyset rammer vinkelret ind på toppen af atmosfæren. Ved jordoverfladen er den mindre, fordi lyset spredes og absorberes i atmosfæren, og fordi lyset rammer skråt. I Danmark er indstrålingen i klart vejr ved middagstid ca. 910 W/m² den 21. juni og ca. 620 W/m² den 21. december [3].

Solcellens effekt og nyttevirkning
Solcellens elektriske effekt findes ud fra den målte spænding over og strømstyrke fra solcellen:


Solcellens produktion pr. areal er:


Nyttevirkningen η sammenligner produktionen med den effekttæthed, lyskilden (Solen eller en lampe) stråler ind på solcellen med:


For mono- og polykrystallinske siliciumsolceller er nyttevirkningen typisk 10-21 %. Laboratorierekorden for flerlagssolceller er over 40 % [5].

Karakteristik og arbejdspunkt
En solcelle leverer forskellig effekt afhængigt af belastningen R. Ved kortslutning (R = 0) er strømmen størst, men spændingen er nul. Ved tomgang (meget stor R) er spændingen størst, men strømmen er næsten nul. I begge tilfælde er P = 0. Imellem ligger arbejdspunktet, hvor effekten er størst.






Indfaldsvinkel [B: kvantitativt]

[image: ]

Figur 1: Det samme lysbundt fordeles over et dobbelt så stort areal, når det rammer fladen under 30°. Kilde: Figuren er genereret med CoPilot.

Rammer lyset skråt, fordeles den samme effekt over et større areal, og intensiteten på solcellen falder. Måles vinklen v mellem lysets retning og solcellens normal, gælder:



Afstand til lyskilden [B]
[image: ]
Figur 2: Ved dobbelt afstand fordeles lyset på fire gange så stort et areal. Kilde genereret med Chat GPT efter Research Gate: Path Loss from a Transmitter  | Download Scientific Diagram


For en lille lyskilde falder intensiteten med kvadratet på afstanden d (afstandskvadratloven):



En rigtig lampe med reflektor er ikke en punktkilde, så eksponenten bliver sjældent præcis -2.

Dette er en generel opstilling, den skal tilpasses forsøgene. 

Typisk udstyr:
· Solcelle af monokrystallinsk silicium (areal ASOLCELLE aflæses på databladet i bilaget)
· Variabel belastning: dekademodstand eller "load and measuring box" med indbygget modstand, ampere- og voltmeter
· Amperemeter og voltmeter: multimetre eller Pasco VI-sensorer
· Pyranometer til at måle den indstrålede effekttæthed i W/m²
· Sollys eller en kraftig lampe (forsøg 2, 3 og 4 laves bedst med lampe)
· Vinkelskive, målebånd og et stykke pap til tildækning.

Sikkerhed: Kig aldrig direkte mod Solen. Lamper bliver meget varme, så rør ikke ved glasset, og hold papir væk fra lampen.
[image: ]
Figur 3: Kredsløb til måling af solcellens effekt. Amperemeteret sidder i serie, voltmeteret parallelt over solcellen. Figuren er genereret med CoPilot.
[image: ]
Figur 4: Pyranometeret indeholder en kalibreret solcelle og viser effekttætheden i W/m². Det skal have samme hældning som solcellen. Figuren er genereret med CoPilot.

Husk: I skal dokumentere jeres arbejde, som defineret af jeres lærer. Figurer og tabeller må gerne lånes med kildeangivelse.

Formål
I skal bestemme nyttevirkningen (også kaldet effektivitet, nytteværdi eller virkningsgrad) for en solcelle af monokrystallinsk silicium og finde den belastning, hvor solcellen leverer mest effekt.

Fremgangsmåde
1. Forbind kredsløbet som i figur 3.
1. Ret solcellen og pyranometeret direkte mod lyskilden, med samme hældning.
1. Indstil belastningen R til første værdi i skemaet.
1. Aflæs effekttætheden ΦSOL på pyranometeret.
1. Aflæs spændingen USOLCELLE og strømstyrken ISOLCELLE.
1. Gentag for alle belastninger. Tag gerne ekstra målinger mellem 5 Ω og 100 Ω, hvor effekten topper.
Solcellens areal ASOLCELLE = ________ m² (fra databladet)

	R [Ω]
	0
	1
	3
	5
	10
	50
	100
	200
	10 k

	USOLCELLE [V]
	
	
	
	
	
	
	
	
	

	ISOLCELLE [A]
	
	
	
	
	
	
	
	
	

	ΦSOL [W/m²]
	
	
	
	
	
	
	
	
	




Databehandling
Beregn for hver belastning:

	R [Ω]
	0
	1
	3
	5
	10
	50
	100
	200
	10 k

	PSOLCELLE [W]
	
	
	
	
	
	
	
	
	

	ΦSOLCELLE [W/m²]
	
	
	
	
	
	
	
	
	

	η [%]
	
	
	
	
	
	
	
	
	



1. Afbild strømstyrken I som funktion af spændingen U (karakteristikken). Afbild alle måleserier i samme koordinatsystem, og forlæng kurverne til akserne.
1. Afbild effekten P som funktion af U.
1. Bestem ud fra graferne:
· tomgangsspændingen (U, når I = 0)
· kortslutningsstrømmen (I, når U = 0)
· den største effekt Pmax
· strøm, spænding og belastning R ved Pmax (arbejdspunktet).
1. Beregn nyttevirkningen i arbejdspunktet.
1. Udvidelse til fysik B [B]
Fyldfaktor

Beregn fyldfaktoren, der fortæller, hvor "firkantet" karakteristikken er:



Sammenlign med databladet. Gode siliciumsolceller har FF omkring 0,7-0,8.

Diskussion
· Hvilken belastning er den optimale, og hvorfor er effekten nul ved både kortslutning og tomgang?
· Sammenlign jeres nyttevirkning med databladet og med de typiske 10-21 %.
· Hvor bliver den energi af, som solcellen ikke omdanner til elektrisk energi?

Formål
I skal undersøge, hvordan lysets indfaldsvinkel påvirker den målte effekttæthed på en flade.

Hypotese
Skriv før målingen, hvordan I forventer, at intensiteten ændrer sig med vinklen. Forklar hvorfor, brug gerne figur 1. Hvornår er den størst og mindst?

Fremgangsmåde
1. Placer solcellen eller pyranometeret på en vinkelskive, så lampen lyser vinkelret ind ved 0°.
1. Hold afstanden til lampen fast under hele forsøget.
1. Drej i trin på 10° fra 0° til 90°, og aflæs intensiteten ved hver vinkel.
1. Lav en skitse af forsøgsopstillingen i jeres dokumentation.
[image: ]
Figur 5: Forsøgsopstilling til forsøg 2: Solcellen eller intensitetsmåleren drejes på en vinkelskive i forhold til lampen. Figuren er genereret med CoPilot.


	Vinkel v [°]
	0
	10
	20
	30
	40
	50
	60
	70
	80
	90

	Φ [W/m²]
	
	
	
	
	
	
	
	
	
	



Databehandling
Lav en graf med vinklen på x-aksen og intensiteten på y-aksen.

[B]: Cos-modellen
Beregn cos(v) for hver vinkel, og afbild Φ som funktion af cos(v). Lav lineær regression. Passer modellen Φ = Φ₀ · cos(v)? Ved hvilke vinkler afviger målingerne mest, og hvorfor?

Diskussion og konklusion
· Bekræfter forsøg 2 jeres hypotese? Hvordan bør solceller på et tag i Danmark vende?
· Hvor bliver den energi af, som solcellen ikke omdanner til elektrisk energi?

Formål
I skal undersøge, hvordan intensiteten afhænger af afstanden til lyskilden.

Hypotese 
Brug figur 2 til at forudsige, hvordan intensiteten ændrer sig, når afstanden fordobles.

Fremgangsmåde
1. Placer lampen, så den lyser vinkelret ind på pyranometeret (intensitetsmåler).
1. Mål intensiteten ved mindst 8 afstande, fx fra 10 cm til 100 cm.
1. Mål afstanden fra lampens glødetråd eller lysdiode, ikke fra glasset.
1. Lav en skitse af forsøgsopstillingen i jeres dokumentation.
[image: ]
Figur 6: Forsøgsopstilling til forsøg 2B: Intensitetsmåleren/pyranometeret flyttes langs en lineal væk fra pæren. Figuren er genereret med CoPilot.

	Afstand d [cm]
	
	
	
	
	
	
	
	

	Φ [W/m²]
	
	
	
	
	
	
	
	



Lav potensregression Φ = k · dᵃ. Sammenlign eksponenten a med -2, og forklar en eventuel forskel.

Formål
Intensiteten af lyset ændrer sig ikke, når solcellen tildækkes. Det er solcellens produktion, der falder. Denne måling vil afhænge af solcellens opbygning. 

Hypotese 
Hvis halvdelen af solcellen tildækkes, falder effekten så til det halve? Argumentér for jeres svar.

Fremgangsmåde
1. Indstil belastningen til arbejdspunktet fra forsøg 1.
1. Tildæk solcellen trinvist med pap, fx 0 %, 10 %, 25 %, 50 %, 75 % og 100 % af arealet.
1. Prøv både at dække på langs og på tværs af cellerne, og aflæs U og I.
1. Lav en skitse af forsøgsopstillingen i jeres dokumentation.

	Tildækket areal [%]
	0
	10
	25
	50
	75
	100

	USOLCELLE [V]
	
	
	
	
	
	

	ISOLCELLE [A]
	
	
	
	
	
	

	PSOLCELLE [W]
	
	
	
	
	
	



Databehandling
Afbild P som funktion af det tildækkede areal. Solcellen består oftest af flere celler i serie: Forklar ud fra det, hvorfor det kan betyde meget, hvilken celle der skygges. Hvad betyder det for solceller på et tag med en skorsten?

Diskussion
Stemmer resultaterne med jeres hypotese? 
Hvilken betydning har det, om I tildækker cellerne på langs eller på tværs? 
Hvad kan resultaterne betyde for solceller på en offshore-platform?

Overvej følgende i jeres diskussion. Hvad sker der ...
· Hvis den rigtige Sol bruges som kilde, så vil skyer, dis og ændret solhøjde under målingen ændre ΦSOL.
· Hvis pyranometer og solcelle ikke har præcis samme hældning, måler pyranometeret ikke den intensitet, solcellen faktisk modtager.
· Hvis solcellen bliver varm, falder spændingen og nyttevirkningen.
· Hvis der bruges en lampe, er spektret anderledes end sollysets, og pyranometeret er kalibreret til sollys.
· Hvis der er lys fra lokalet eller reflekser fra borde og vægge.
· Hvis udstyrets usikkerhed og indre modstand i ledninger og amperemeter tages i betragtning.

Kilder

1. Helle og Henrik Stub: Det levende univers, 2017.
1. Ole Fyldhammer: Solceller og spektre, DTU 2012.
1. Niels Bohr Institutet: Spørg om fysik – solstråling / www.fysikleksikon.nbi.ku.dk
1. PVEducation: Solar cell efficiency
1. ScienceDaily: World record solar cell with 44,7 % efficiency
1. Figur 1: "Area lit" (kilde ukendt). Figur 2: afstandskvadratloven, Niels Bohr Institutet
Mere information om solceller kan fx findes på: 4. Solenergi | Sustainable , How do Solar cells work? eller læse How do solar cells work? – Explain that Stuff. 

I en vindmølle omdannes vindens kinetiske energi til mekanisk energi i rotoren og videre til elektrisk energi i generatoren. Undervejs går en del af energien tabt som termisk energi (varme). 

Vindens effekt
Vindeffekten er den kinetiske energi pr. tid, som vinden fører ind gennem rotorens overstrøgne areal A:



Her er ρ luftens densitet (ca. 1,2 kg/m³) og v vindhastigheden. Bemærk, at effekten vokser med v³: Dobbelt vindhastighed giver otte gange så stor effekt.


[image: ]

Figur 7: Det overstrøgne areal er en cirkel med rotorens vingelængde som radius: A = π · r². Kilde: Figuren er genereret med CoPilot.

Eksempel: en vindmølle på platformen
DMI's vejrarkiv viser en middelvind på ca. 5 m/s ved Fanø i lav højde (2 m). Vinden er stærkere i større højde og over vand (40 m) og kan ved hjælp af Hellmann-eksponenten beregnes til 7-8 m/s (kilde: www.videnomvind.dk), så vi regner med 7 m/s.
[image: Vindhastighed for Fanø 2025]

Figur 8: Middelvind, højeste 10-minutters middel og højeste vindstød for Fanø 2025. Kilde: DMI Vejrarkiv


Med en vingelængde på 10 m er A = π · (10 m)² = 314 m², og vindeffekten bliver:



Betz' lov
En vindmølle kan højst omdanne 59 % af vindens effekt, fordi luften skal kunne strømme videre bag rotoren (Betz' lov). Møllen ovenfor kan derfor højst levere:
 
65 kW · 0,59 = 38 kW 
 
Virkelige vindmøller når typisk 40-50 %, og der er foruden dette også tab i generatoren.

[image: ]
Figur 9: Vinden bremses af rotoren, men skal have fart nok til at forlade møllen. Kilde: Billedet er genereret med CoPilot. Efter History of Wind Power – Lindy Energy


Nyttevirkning
Generatorens elektriske effekt måles som i solcelleforsøget:



Nyttevirkningen for hele vindmøllen (rotor + generator) er:


En lille model har ofte meget lavere nyttevirkning end en rigtig vindmølle, fordi aerodynamik og tab ændrer sig med størrelsen. Målingerne kan bruges til at skalere op via det overstrøgne areal, men den lave nyttevirkning skal tages med i vurderingen.

Vind fra en blæser
Over hav og åbent land strømmer vinden forholdsvis jævnt i parallelle lag (laminar strømning). Luften fra en blæser er derimod turbulent: Den hvirvler, og hastighed og retning skifter fra sted til sted foran rotoren. Det gør det svært at måle v præcist.

Sendes luften gennem et system af parallelle rør, bliver strømningen mere laminar. Til gengæld mister man en del af vindenergien i rørene.

[bookmark: _Toc243664428][bookmark: _Toc243672574][bookmark: _Toc244858278]Apparatur og opstilling 

I skal selv lave en passende materialeliste i jeres dokumentation. Typisk udstyr:

· Vindmøllemodel med generator
· Blæser med flere hastighedstrin
· Anemometer (vindmåler) til at måle vindhastigheden v i m/s
· Variabel belastning: dekademodstand eller "load and measuring box"
· Amperemeter og voltmeter: multimetre eller Pasco VI-sensorer
· Målebånd eller lineal til at måle vingelængden r og afstanden til blæseren.
Generatoren forbindes til belastningen på samme måde som solcellen i figur 3: Amperemeteret i serie og voltmeteret parallelt over generatoren.

[bookmark: _Toc244858279]Sikkerhed 

Hold fingre, hår og løse ledninger væk fra rotoren og blæseren. Stop blæseren, før I ændrer opstillingen.

Formål
I skal bestemme den elektriske belastning, hvor vindmøllemodellen leverer størst effekt, og beregne en estimeret nyttevirkning.

Fremgangsmåde

1. Mål vingelængden r, og beregn det overstrøgne areal A.
2. Placer blæseren foran vindmøllen, så vinden rammer rotoren vinkelret.
3. Mål vindhastigheden v med anemometeret lige foran rotoren. Mål gerne flere steder over arealet, og brug gennemsnittet.
4. Forbind generatoren til belastningen og måleinstrumenterne.
5. Indstil belastningen R, og aflæs U og I. Gentag for alle belastninger. 
6. Lav en skitse af forsøgsopstillingen i jeres dokumentation.

Vingelængde r = ________ m Overstrøget areal A = ________ m² Vindhastighed v = ________ m/s

	R [Ω]
	0
	1
	3
	5
	10
	50
	100
	200
	470

	U [V]
	
	
	
	
	
	
	
	
	

	I [A]
	
	
	
	
	
	
	
	
	




Databehandling
Beregn vindeffekten PVIND ud fra A og v. Beregn derefter for hver belastning:

	R [Ω]
	0
	1
	3
	5
	10
	50
	100
	200
	10 k

	PEL [W]
	
	
	
	
	
	
	
	
	

	η [%]
	
	
	
	
	
	
	
	
	



1. Afbild PEL som funktion af R.
2. Bestem den største effekt Pmax og den belastning, hvor den opnås.
3. Beregn nyttevirkningen ved Pmax.

Formål
I skal undersøge, hvordan vindhastigheden påvirker vindmøllens elektriske effekt.

Hypotese 
Skriv før målingen, hvordan I forventer, at den elektriske effekt ændrer sig, når vindhastigheden øges. Forklar hvorfor.

Fremgangsmåde
1. Indstil belastningen til den værdi, der gav størst effekt i forsøg 1.
2. Ændr vindhastigheden ved at skifte blæserens trin eller flytte blæseren.
3. Mål v, U og I ved mindst 6 forskellige vindhastigheder.
4. Lav en skitse af forsøgsopstillingen i jeres dokumentation.

	v [m/s]
	
	
	
	
	
	

	U [V]
	
	
	
	
	
	

	I [A]
	
	
	
	
	
	



Databehandling
Beregn PEL for hver vindhastighed, og lav en graf med v på x-aksen og PEL på y-aksen.

	
	
	
	
	
	
	
	
	
	

	Pvind [W]
	
	
	
	
	
	
	
	
	

	PEL [W]
	
	
	
	
	
	
	
	
	

	η [%]
	
	
	
	
	
	
	
	
	



Udvidelse til fysik B: Potensmodel for vindhastigheden
Lav potensregression PEL = k · vᵃ på data fra forsøg 2. Sammenlign eksponenten a med 3 fra teorien, og forklar en eventuel forskel. Tænk fx på, at nyttevirkningen kan ændre sig med vindhastigheden.

Diskussion og konklusion
· Sammenlign jeres nyttevirkning med Betz' grænse på 59 % og med de 40-50 % for rigtige vindmøller. Hvorfor er modellens nyttevirkning lavere?
· Bekræfter forsøg 2 jeres hypotese? Hvad betyder det, at møllen placeres højt og over vand?
· Hvor bliver den energi af, som vindmøllen ikke omdanner til elektrisk energi? Tegn energikæden fra vind til elektrisk energi.

Formål
I skal undersøge, hvordan vindens retning i forhold til rotorakslen påvirker den elektriske effekt.

Hypotese 
Hvis kun komposanten v · cos(θ) af vinden driver rotoren, hvordan ændrer effekten sig så med vinklen θ?

Fremgangsmåde
1. Brug belastningen fra forsøg 1 og en fast vindhastighed.
2. Drej vindmøllen i trin på 10° fra 0° til 60° i forhold til vindretningen, og aflæs U og I.
3. Lav en skitse af forsøgsopstillingen i jeres dokumentation.

	Vinkel θ [°]
	0
	10
	20
	30
	40
	50
	60

	U [V]
	
	
	
	
	
	
	

	I [A]
	
	
	
	
	
	
	

	PEL [W]
	
	
	
	
	
	
	



[bookmark: _Toc243664432][bookmark: _Toc243672578]Afbild PEL som funktion af cos³(θ), og vurder, om modellen passer.

[bookmark: _Toc244858283]Generelle overvejelser til forsøgene

Overvej følgende i jeres diskussion. Hvad sker der …
· hvis vinden fra blæseren ikke er ens over hele rotorarealet?
· hvis anemometeret ikke måler i samme afstand som rotoren?
· hvis luft strømmer uden om rotoren, eller der er reflekser fra borde og vægge?
· hvis lejer og generator varmes op?
· hvis udstyrets usikkerhed og indre modstand i ledninger og amperemeter tages i betragtning?
[B] Vurder usikkerheden på jeres nyttevirkning: Hvorfor er usikkerheden på v særlig vigtig?

[bookmark: _Toc243664433][bookmark: _Toc243672579][bookmark: _Toc244858284]Kilder
Læs mere i FysikABbogen: 3.1 Energiformer og energiomdannelse og Fremtidens energi: 3.3 Vindmøllers effektivitet.
1. Fremtidens energi – Bæredygtig forsyning: 3.3 Vindmøllers effektivitet
2. FysikABbogen: 3.1 Energiformer og energiomdannelse
3. Viden om vind: Håndbog del 1 – Vindenergibegreber
4. Viden om vind: Vindkort over Danmark
5. DMI Vejrarkiv
6. Wind Power Basics – Wind & Sun
7. History of Wind Power – Lindy Energy
[bookmark: _Toc244858285]Undersøgelse af en vandmølle

[bookmark: _Toc244858286]Teori

I vandmøllen omdannes vandets potentielle energi til bevægelsesenergi, videre til mekanisk rotationsenergi i vandhjulet og til sidst til elektrisk energi i generatoren. Fordi generatoren sidder direkte på vandhjulets aksel, drejer den med præcis samme omdrejningstal som hjulet, og der går ingen energi tabt i gear eller remme.

Vandets effekt
Vand med massen m, der falder højden h, afgiver den potentielle energi m · g · h. Hvis vandets masse pr. sekund er ṁ, er den tilførte effekt:

Pvand = ṁ ⋅ g ⋅ h = ρ ⋅ Q ⋅ g ⋅ h             

Her er ρ vandets densitet (ca. 1000 kg/m³), Q vandføringen i m³/s, g = 9,82 m/s² og h faldhøjden i m. Vandføringen bestemmes ved at opsamle et volumen V i tiden t:

Q=V/t

Faldhøjden måles fra vandets frie overflade i tanken til det sted, hvor vandstrålen rammer hjulet (figur 10). Vandstanden i tanken falder under målingen; hold den derfor så konstant som muligt, eller mål og angiv en gennemsnitlig faldhøjde.

Generatorens effekt og nyttevirkning
Generatorens elektriske effekt findes ud fra spændingen U over belastningen og strømstyrken igennem den:

Pel = U ⋅ I

Nyttevirkningen for vandhjul og generator tilsammen er:

𝜂 = P_el / P_vand = (U · I) / (𝜌 · Q · g · h)

Modellen antager, at hele den beregnede potentielle energi er til rådighed ved vandhjulet. Vand, der rammer ved siden af skovlene, tab i udløbet og en faldende vandstand påvirker resultatet, så nyttevirkningen er et estimat for netop jeres opstilling.








[bookmark: _Toc244858287]Apparatur og opstilling

I skal selv lave en passende materialeliste i jeres dokumentation. Typisk udstyr:

· Vandmøllemodel med frit roterende vandhjul på en vandret aksel
· Generator (fx en DC-motor brugt som generator), monteret i direkte forlængelse af vandhjulets aksel med en stiv kobling – ingen gear, remme eller vinkler
· Vandtank med regulerbart udløb (hane) og slange, placeret på et stativ over vandhjulet
· Opsamlingsbakke under vandhjulet
· Stænkskærm (fx en plade af plast eller krydsfiner med et hul til akslen) mellem vandhjul og generator.
· Variabel belastning: dekademodstand eller modstandsboks
· Amperemeter og voltmeter: multimetre eller Pasco VI-sensorer
· Målebånd til faldhøjden h; målecylinder eller spand og stopur til vandføringen Q.
Vand og el skal holdes adskilt. Opstillingen deles i en våd zone og en tør zone med stænkskærmen imellem (figur 11):

· Våd zone: vandtank, vandstråle, vandhjul og opsamlingsbakke.
· Tør zone: generator, ledninger, belastning og måleinstrumenter. Måleinstrumenterne står på et separat bord væk fra vandet.
· Akslen går gennem stænkskærmen, så generatoren sidder på den tørre side, men stadig på samme akse som vandhjulet.
· Ledningerne føres væk fra generatoren til den tørre side og må ikke hænge ned mod bakken eller vandstrålen.
Generatoren skal altid sidde i direkte forlængelse af vandhjulets aksel. Kontrollér, at hjul, aksel og generator flugter, så akslen ikke vrider eller binder, og at hjulet kan dreje frit, uden at støtter eller stativer går ind mellem skovlene.

[image: ]

Figur 10: Opstillingen set fra siden. Faldhøjden h måles fra vandoverfladen i tanken til det sted, hvor vandstrålen rammer hjulet. Kilde: Figuren er genereret med CoPilot.
[image: ]

Figur 11: Opstillingen set ovenfra. Generatoren sidder i direkte forlængelse af vandhjulets aksel på den tørre side af stænkskærmen. Måleudstyret står på et separat bord i den tørre zone. Kilde: Figuren er genereret med CoPilot.

Generatoren forbindes til belastningen R som vist i figur 12: amperemeteret i serie og voltmeteret parallelt over belastningen.
[image: ]
Figur 12: Kredsløb til måling af generatorens effekt. Kilde: Figuren er genereret med CoPilot.

[bookmark: _Toc244858288]Sikkerhed

Sikkerhed: Vand og el skal holdes adskilt. Alt elektrisk udstyr – generator, ledninger, belastning, måleinstrumenter og eventuel computer – skal stå i den tørre zone bag stænkskærmen og væk fra opsamlingsbakken. Brug kun lavspændingsudstyr, sørg for, at stativet med vandtanken står fast, og tør spild op med det samme, så ingen glider. Hold fingre og løse ledninger væk fra det roterende hjul og akslen.






[bookmark: _Toc244858289]Forsøg 1: Optimal belastning og nyttevirkning

Formål
I skal bestemme den elektriske belastning, hvor vandmøllen leverer størst effekt, og beregne en estimeret nyttevirkning.

Fremgangsmåde
Notér alle data og beregninger. Lav skemaer over målingerne i jeres dokumentation, ét for hver måleserie.
1. Byg opstillingen som i figur 10 og 11, og kontrollér, at generatoren flugter med akslen, at hjulet kan dreje frit, og at alt elektrisk udstyr står i den tørre zone.
2. Indstil vandstrålen, så den rammer skovlene på den ene side af hjulet.
3. Mål faldhøjden h. Bestem vandføringen Q ved at opsamle vand i et kendt tidsrum.
4. Hold vandføringen og faldhøjden så konstante som muligt under måleserien.
5. Forbind generatoren til den variable belastning og måleinstrumenterne som i figur 12.
6. Indstil belastningen R, og aflæs spændingen U og strømstyrken I. Gentag for mindst seks forskellige belastninger.
7. Lav en skitse af forsøgsopstillingen i jeres dokumentation.
Faldhøjde h = ______ m     Vandføring Q = ______ m³/s

	R (Ω)
	U (V)
	I (A)
	P_el (W)

	
	
	
	

	
	
	
	

	
	
	
	

	
	
	
	

	
	
	
	

	
	
	
	



Databehandling
Beregn P_vand ud fra Q og h. Beregn derefter for hver belastning:
1. Den elektriske effekt P_el = U · I.
2. Afbild P_el som funktion af R.
3. Bestem den største effekt P_max og den belastning, hvor den opnås.
4. Beregn nyttevirkningen ved P_max.
Diskussion
· Hvilken belastning gav størst elektrisk effekt? Hvorfor afhænger effekten af belastningen?
· Hvor bliver den energi af, som ikke omdannes til elektrisk energi? Tegn energikæden fra vand til elektrisk energi.
· Hvad viser modellen om energiomsætninger, og hvilke begrænsninger har den som mulig nødstrømsløsning på en offshore substation?

[bookmark: _Toc244858290]Forsøg 2: Vandføringens betydning

Formål
Undersøge vandføringens betydning for effekten.

Hypotese
Hvordan forventer I, at den elektriske effekt ændres, når vandføringen øges ved samme højde? Hvorfor?

Fremgangsmåde
Hypotese: Skriv før målingen, hvordan I forventer, at den elektriske effekt ændrer sig, når vandføringen øges.
1. Indstil belastningen til den værdi, der gav størst effekt i forsøg 1, og hold den fast.
2. Ændr vandføringen med hanen.
3. Mål Q, U og I ved mindst fem forskellige vandføringer. Kontrollér faldhøjden h ved hver måling.
4. Lav en skitse af forsøgsopstillingen i jeres dokumentation.

	Q (m³/s)
	h (m)
	U (V)
	I (A)
	P_el (W)

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	



Databehandling
1. Beregn P_el og P_vand for hver vandføring.
2. Lav en graf med Q på x-aksen og P_el på y-aksen.
3. Sammenlign grafen med jeres hypotese.
4. Udvidelse: 
a. Lav en regression af P_el som funktion af Q. Undersøg, om en lineær model beskriver målingerne, når faldhøjden er omtrent konstant. 
b. Sammenlign med P_vand = ρ · Q · g · h, og diskuter, hvorfor den elektriske effekt ikke nødvendigvis er proportional med vandføringen.

Diskussion
· Bekræfter forsøget jeres hypotese? Hvad sker der med hjulets omdrejningstal, når vandføringen ændres?
· Hvor bliver den energi af, som ikke omdannes til elektrisk energi? Tegn energikæden fra vand til elektrisk energi.
· Hvad viser modellen om energiomsætninger, og hvilke begrænsninger har den som mulig nødstrømsløsning på en offshore substation?

[bookmark: _Toc244858291]Forsøg 3: Faldhøjdens betydning

Formål
Undersøge sammenhængen mellem effekt og faldhøjde.

Hypotese
Hvordan forventer I, at den elektriske effekt ændres, når faldhøjden øges ved samme vandføring? Forklar hvorfor.

Fremgangsmåde
1. Brug en fast belastning, og indstil så vidt muligt en konstant vandføring.
2. Ændr højden på vandtanken eller vandstanden, og mål h, Q, U og I ved mindst fem højder. Generatoren bliver siddende på akslen i den tørre zone.
3. Lav en skitse af forsøgsopstillingen i jeres dokumentation.
Afbild P_el som funktion af h. Sammenlign med teorien, og diskuter betydningen af ændret vandstråle, tab og usikkerheder. Hvis vandføringen ikke kan holdes konstant, skal det indgå i vurderingen.

[bookmark: _Toc244858292]Generelle overvejelser til forsøgene

Overvej følgende i jeres diskussion. Hvad sker der …
· hvis vandstanden i tanken falder under målingen?
· hvis noget af vandstrålen rammer ved siden af skovlene?
· hvis generatoren ikke flugter med akslen, eller lejerne giver ekstra friktion?
· hvis vandføringen bestemmes med en meget kort opsamlingstid?
· hvis spænding og strøm varierer, mens I aflæser måleinstrumenterne?
· Vurder usikkerheden på jeres nyttevirkning: Hvilken af størrelserne Q, h, U og I bidrager mest?
[bookmark: _Toc244858293]Kilder

Fysikfaglig teori: energibevarelse, potentiel energi, elektrisk effekt og nyttevirkning som i fysik C/B. Forsøgsopstillingen skal tilpasses skolens vandmølle og generator. 




[bookmark: _Toc243664434][bookmark: _Toc243672580][bookmark: _Toc244858294]Tyngdebatteri 
[bookmark: _Toc243664435][bookmark: _Toc243672581]
[bookmark: _Toc244858295]Teori

Hvorfor lagre energi?
Vindmøller producerer kun strøm, når det blæser, mens substationen skal have strøm hele tiden. Når vindmøllerne producerer mere, end der bruges, kan overskuddet lagres, så det kan bruges senere, når det er vindstille.

En simpel måde at lagre energi på er at løfte noget tungt op. En motor, der får elektrisk energi fra vindmøllerne, løfter et lod, og energien gemmes som potentiel energi. Når energien skal bruges, sænkes loddet igen, og motoren virker nu som generator og laver elektrisk energi.
[image: ]

Figur 13: Energikæden ved energilagring med et løftet lod.

Princippet bruges i stor skala. Pumpekraftværker pumper vand op i et højtliggende reservoir og udgør ca. 96 % af verdens lagerkapacitet for elektricitet [1]. Firmaet Energy Vault har bygget anlæg, der løfter blokke på 30-35 t, og har målt en nyttevirkning på 75 % for en hel op- og afladning [2]. I Kina har Energy Vault bygget et anlæg på 100 MWh lige ved siden af vindmøller og solceller [3].

Potentiel energi
Når et lod med massen m løftes op i højden h, får det den potentielle energi:


Her er g tyngdeaccelerationen, 9,82 m/s².

Motorens elektriske energi
Motoren får den elektriske effekt:


hvor U er spændingen over motoren og I er strømmen gennem motoren. Bruger motoren tiden t på at løfte loddet, er den tilførte elektriske energi:


Svinger spændingen eller strømmen undervejs, bruges middelværdien, eller energien summeres over tid som Σ P · Δt.


Nyttevirkning ved løftet
Nyttevirkningen fortæller, hvor stor en del af den elektriske energi der bliver gemt som potentiel energi:



Resten bliver til termisk energi, fx i motorens viklinger, ved gnidning i lejer og gear, og i snoren.
[B] Motorens mekaniske effekt er P = m · g · v, hvor v = h / t er loddets fart. Når loddet senere sænkes og driver generatoren, er der igen tab. Den samlede nyttevirkning for lageret er produktet af nyttevirkningen ved løft og ved sænkning:


[bookmark: _Toc243664436][bookmark: _Toc243672582][bookmark: _Toc244858296]Apparatur og opstilling
I skal selv lave en passende materialeliste i jeres dokumentation. Typisk udstyr:
· Lille jævnstrømsmotor med en tromle eller trisse på akslen. Denne kan ofte bruges både som motor og generator.
· Snor og lodder, fx 50-500 g.
· Stativ og bordklemme, så motoren sidder fast i god højde over gulvet.
· Strømforsyning, der svarer til strømmen fra vindmøllerne. Alternativt kan vindmøllemodellen og blæseren fra øvelse 2 bruges som strømkilde.
· Amperemeter og voltmeter - multimetre eller datalogger med strøm- og spændingsmåler (fx Pasco).
· Målebånd eller målestok til at måle løftehøjden h.
· Stopur eller mobiltelefon med video til at måle tiden t.
· Vægt til at bestemme loddets masse m.
· [B] Dekademodstand til forsøg 1B.
Motoren sidder i stativet, og snoren vikles op på tromlen, når motoren kører. Amperemeteret sidder i serie med motoren, og voltmeteret sidder parallelt over motoren.

[bookmark: _Toc243664437][bookmark: _Toc243672583][bookmark: _Toc244858297]Sikkerhed
Sørg for, at stativet står fast og ikke kan vælte. Hold fødder og hænder væk under loddet, og brug ikke tungere lodder, end snoren og motoren kan holde. Sluk motoren, før loddet når tromlen.

[image: Forsøgsopstilling med motor, lod, målestok og strømforsyning]
Figur 14: Forsøgsopstilling: Motoren vikler snoren op og løfter loddet højden h. Amperemeteret sidder i serie med motoren, og voltmeteret sidder parallelt over motoren. Kilde: Figuren er genereret med CoPilot.
[bookmark: _Toc243664438][bookmark: _Toc243672584][bookmark: _Toc244858298]Forsøg 1: Nyttevirkning ved løft

Formål
I skal bestemme, hvor stor en del af den tilførte elektriske energi der lagres som potentiel energi, når motoren løfter et lod.

Fremgangsmåde
1. Vej loddet, og notér massen m.
2. Mål løftehøjden h, fx 1,00 m. Sæt gerne et mærke på stativet ved start og slut.
3. Indstil strømforsyningen til en fast spænding.
4. Tænd motoren, og mål spændingen U, strømmen I og tiden t, det tager at løfte loddet højden h.
5. Gentag målingen mindst 3 gange med samme lod, og brug gennemsnittet.
6. Lav en skitse af forsøgsopstillingen i jeres dokumentation.
Loddets masse m = ________ kg Løftehøjde h = ________ m

	Måling
	1
	2
	3
	Gennemsnit

	U [V]
	
	
	
	

	I [A]
	
	
	
	

	t [s]
	
	
	
	




Databehandling
1. Beregn den potentielle energi Epot = m · g · h.
2. Beregn den elektriske energi EEL = U · I · t ud fra gennemsnittene.
3. Beregn nyttevirkningen ved løftet.


















[bookmark: _Toc243672585][bookmark: _Toc244858299]Forsøg 2: Massens betydning

Formål
I skal undersøge, hvordan loddets masse påvirker energiforbruget og nyttevirkningen ved løftet.

Hypotese
Skriv før målingen, hvordan I forventer, at nyttevirkningen ændrer sig, når loddet bliver tungere.

Fremgangsmåde
1. Brug samme spænding og løftehøjde som i forsøg 1.
2. Løft lodder med mindst 5 forskellige masser, og mål U, I og t for hvert lod.
3. Stop, hvis motoren ikke kan løfte loddet, eller hvis den bliver varm.
4. Lav en skitse af forsøgsopstillingen i jeres dokumentation.

	m [kg]
	
	
	
	
	

	U [V]
	
	
	
	
	

	I [A]
	
	
	
	
	

	t [s]
	
	
	
	
	



Databehandling
1. Beregn Epot, EEL og nyttevirkningen for hvert lod.
2. Lav en graf med massen m på x-aksen og nyttevirkningen på y-aksen.
3. Find den masse, hvor nyttevirkningen er størst.
Diskussion og konklusion
· Hvor bliver den energi af, der ikke bliver gemt som potentiel energi? Brug energikæden i figur 13.
· Bekræfter forsøg 2 jeres hypotese? Hvorfor er nyttevirkningen lav for et meget let lod?
· Sammenlign jeres nyttevirkning med de 75 % for Energy Vault-anlægget.
· Hvor stort et lod og hvor stor en løftehøjde skal der til for at lagre strøm til substationen? Brug eksemplet i teorien.
[bookmark: _Toc243664439][bookmark: _Toc243672586]








[bookmark: _Toc244858300]Forsøg 3: Afladning af lageret (udvidelse til fysik B)

Formål
I skal undersøge, hvor meget af loddets lagrede potentielle energi der kan omdannes til elektrisk energi ved afladning, og beregne lagerets samlede nyttevirkning.

Hypotese
Hvor stor en del af den lagrede energi kan man få tilbage som elektrisk energi, når loddet falder? (sammenlignet med løft).

Fremgangsmåde
Fjern strømforsyningen, og forbind motoren til en belastning R i stedet. Nu virker motoren som generator.

1. Slip loddet fra højden h, og mål spændingen U over R med dataloggeren, mens loddet falder.
2. Gentag for flere belastninger R.
3. Lav en skitse af forsøgsopstillingen i jeres dokumentation.
	R [Ω]
	
	
	
	
	

	Faldtid t [s]
	
	
	
	
	

	EEL tilbage [J]
	
	
	
	
	



Beregn den elektriske energi som summen af PEL · Δt, hvor PEL = U² / R. Beregn nyttevirkningen ved sænkningen og den samlede nyttevirkning for lageret. Hvordan afhænger faldtiden af R, og hvorfor?


Forsøg 2B: Motorens mekaniske effekt
Farten er ikke helt konstant under løftet, fordi loddet skal accelereres i starten og bremses til sidst. Derfor regnes med middelværdier. Beregn loddets middelhastighed v = h / t og motorens gennemsnitlige mekaniske effekt P = m · g · v for hvert lod i forsøg 2. Afbild den mekaniske effekt og den elektriske effekt U · I som funktion af m i samme koordinatsystem. Hvorfor bliver forskellen mellem de to kurver større eller mindre, når massen øges?

[bookmark: _Toc244858301]Generelle overvejelser til forsøgene

Overvej følgende i jeres diskussion. Hvad sker der …
· hvis tiden startes eller stoppes for sent?
· hvis loddet svinger eller drejer under løftet?
· hvis snoren vikles skævt på tromlen, så radius ændrer sig?
· hvis motoren bliver varm undervejs?
· hvis udstyrets usikkerhed og indre modstand i ledninger og amperemeter tages i betragtning?
[B] Vurder usikkerheden på jeres nyttevirkning: Hvilken målt størrelse bidrager mest?





[bookmark: _Toc243664441][bookmark: _Toc243672588][bookmark: _Toc244858302]Kilder
1. Weights-Based Gravity Energy Storage Looks to Scale Up, Engineering 2022 – pumpekraftværker og tyngdekraftlagre.
2. Ingeniøren: Tag med til schweizisk tyngdekraftbatteri: Lagrer energi med kran og betonklodser (2022) – reportage med fotos fra anlægget i Schweiz.
3. Energy Vault: Rudong, China Gravity Energy Storage System – fotos af anlægget ved siden af vindmøller og solceller.

